Apstiprināts:

LJS SC vadītāja S.Kalniņa – Rutuļa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2016. gada „ 02.” maijā

**LATVIJAS JŪRNIECĪBAS SAVIENĪBAS**

**SERTIFICĒŠANAS CENTRS**

# Sertificēšanas shēma

**Sertificēšanas shēmas pamatojums:**

1. „Būvniecības likums” (2013. g. 09. 07.);
2. Likums par reglamentētajām profesijām un profesionalās kvalifikācijas atzīšanu (2001.g. 20.07.);
3. LR MK Not. Nr. 610 „Būvspeciālistu kompetences novērtēšanas un patstāvīgās prakses uzraudzības noteikumi” (2014. g. 07. 10.);
4. Standarts LVS EN ISO/IEC 17024-2012 „ Atbilstības novērtēšana. Vispārīgās prasības personu sertificēšanas institūcijām”;
5. Standarts LVS EN ISO 9001 „Kvalitātes pārvaldības sistēmas. Prasības.”

**Sertificēšanas sfēra:**

Atbilstoši Latvijas Republikas MK Not. Nr. 610 „Būvspeciālistu kompetences novērtēšanas un patstāvīgās prakses uzraudzības noteikumi” (2014. g. 07. 10.), standarta LVS EN ISO/IEC 17024-2012 „Atbilstības novērtēšana. Vispārīgās prasības personu sertificēšanas institūcijām” prasībām, Latvijas jūrniecības savienības Sertificēšanas centrs nodrošina būvspeciālistu kompetences novērtēšanu un patstāvīgās prakses uzraudzību ostu un jūras hidrotehniskajā būvniecībā:

**Reglamentētā sfēra:**

* Ostu un jūras hidrotehnisko būvju projektēšana;
* Ostu un jūras hidrotehnisko būvju būvdarbu vadīšana;
* Ostu un jūras hidrotehnisko būvju būvdarbu būvuzraudzība;

**Nereglamentētā sfēra:**

* Jūras hidrotehnisko būvju nojaukšana;
* Jūras hidrotehnisko būvju un to daļu tehniskā apsekošana;
* Jūras hidrotehnisko būvju un to daļu pārbaude un diagnosticēšana.
1. Sertificēšanas shēma paredz kārtību kādā veic būvspeciālistu kompetences novērtēšanu un patstāvīgās prakses uzraudzību atbilstoši Ministru kabineta 2014. gada 7. oktobra noteikumiem Nr.610 „Būvspeciālistu kompetences novērtēšanas un patstāvīgās prakses uzraudzības noteikumi” un atbilstoši standarta LVS EN ISO/IEC 17024:2012 prasībām.
2. Patstāvīgās prakses tiesības sertifikāta iegūšanai gan reglamentētajās, gan nereglamentētajās darbības sfērās var iegūt persona, neatkarīgi no finansiāliem, vai citādiem ierobežojumiem, pēc profesionālās izglītības iegūšanas būvinženiera, vai saistītās inženierzinātnes specialitātēs. Kopējais būvprakses ilgums reglamentētās darbības sfērās nepieciešams atbilstoši MK Noteik. Nr. 610. Pretendēt uz būvprakses sertifikātu reglamentētajās darbības sfērās var tikai tie pretendenti, kuri ir ieguvuši A2, A1 izglītības līmeni, atbilstoši MK Noteik.Nr. 610 noteiktajam. Analoģiskas prasības ir noteiktas nereglamentētajās darbības sfērās.
3. Pretendenti, kuri ieguvuši profesionālo un/vai akadēmisko izglītību un praksi ārvalstīs, un profesionālo kvalifikāciju reglamentētajās profesijās, izglītības dokumenti vispirms jāiesniedz izvērtēšanai Izglītības ministrijas Akadēmiskās informācijas centrā. AIC veic izglītības dokumenta ekspertīzi, kurā noskaidro izglītības iestādes statusu mītnes valstī un apgūtās programmas līmeni. AIC izsniedz izziņu par to, kādam Latvijā izsniegtam izglītības dokumentam ārvalstu izglītības dokuments var (ja var) tikt pielīdzināts. Pretendenta izglītības atbilstība sertificējamai jomai tiek vērtēta pēc Akadēmiskā informācijas centra atzinuma (saskaņā ar likumu „ Par reglamentētajam profesijām un profesionālās kvalifikācijas atzīšanu”).
4. Persona, kas profesionālo kvalifikāciju ieguvusi ārvalstīs, var pretendēt uz profesionālās kvalifikācijas atzīšanu tādā Latvijas Republikā reglamentētajā profesijā, kurā ietvertās profesionālās darbības ir salīdzināmas ar profesionālajām darbībām, ko tā veikusi savā mītnes valstī. Ārvalstīs iegūtas profesionālās kvalifikācijas atzīšana ļauj attiecīgajai personai uzsākt patstāvīgu profesionālo darbību Latvijas Republikā reglamentētajā profesijā.
5. Personas, kuras ieguvušas patstāvīgās prakses tiesības būvniecības jomā būvtehniķa profesijā, bet nav ieguvušas „Būvniecības likumā” (2013. g. 09. 07.) noteikto izglītību, ir tiesīgas turpināt patstāvīgo praksi projektēšanā, būvdarbu vadīšanā, būvuzraudzībā ne ilgāk, kā līdz 2020.gada 31.decembrim. Ja personai līdz likumā noteiktā pensijas vecuma sasniegšanai atlikuši seši gadi vai mazāk, tai atļauts turpināt patstāvīgu praksi šajā punktā minētajās jomās līdz pensijas vecuma sasniegšanai, neievērojot būvspeciālistiem noteiktās izglītības prasības. Ja persona vēlas turpināt patstāvīgo praksi projektēšanā, būvdarbu vadīšanā, būvuzraudzībā pēc pensijas vecuma sasniegšanas, tai jāatbilst „Būvniecības likumā” (2013. g. 09. 07.) noteiktajām prasībām.
6. Personas, kuras ieguvušas patstāvīgās prakses tiesības būvniecības jomā būvinženiera profesijā un kurām ir pirmā līmeņa profesionālā augstākā izglītība būvinženiera studiju programmā, ir tiesīgas turpināt patstāvīgu praksi projektēšanā ne ilgāk, kā līdz 2020.gada 31.decembrim. Ja personai līdz likumā noteiktā pensijas vecuma sasniegšanai atlikuši seši gadi vai mazāk, tai atļauts turpināt patstāvīgu praksi šajā punktā minētajās jomās līdz pensijas vecuma sasniegšanai, neievērojot „Būvniecības likumā” (2013. g. 09. 07.) būvspeciālistiem noteiktās izglītības prasības. Ja persona vēlas turpināt patstāvīgo praksi projektēšanā pēc pensijas vecuma sasniegšanas, tai jāatbilst „Būvniecības likuma” (2013. g. 09. 07.) prasībām.
7. LJS SC piesaista kompetentus ekspertus, kuri veic pretendenta iesnieguma, dokumentu un patstavīgās prakses izvērtēšanu un pārliecinās, ka:
	1. SC spēj nodrošinat pieprasītās darbības sfēras sertifikāciju;
	2. Pretendentam ir atbilstoša izglītība;
	3. Pretendentam ir atbilstoša patstāvīgā prakse;
	4. Pretendents ir apguvis teorētisko zināšanu eksāmenu programmu;
	5. Pārzin būvprakses sertificēšanas kritērijus un specifikācijas.
8. LJS SC eksaminācijas procesu veic sekojoši, nodrošinot kompetenci, objektivitāti un neietekmējamību:
	1. Eksāmenu procesu protokolē;
	2. Eksāmens notiek rakstveidā;
	3. Eksāmenu biļešu temati atbilst sertificēšanas kritērijiem un tos regulāri aktualizē;
	4. Eksāmenu biļetēm jabūt ar vienveidīgu struktūru (jautājumu skaits, grūtības pakāpe);
	5. Eksāmenu biļešu jautājumi netiek publiskoti;
	6. Darbinieki un pieaicinātie eksperti identificē jebkuru zināmu interešu konfliktu, lai nodrošinātu neietekmētu lēmuma pieņemšanu un sertifikācijas procesā neiesaista personas, kas var apdraudēt sertifikācijas objektivitāti;
	7. Pieaicinātie eksperti ar parakstu apliecina, ka visās to darbībās un spriedumos ievēros LJS SC konfidencialitātes, objektivitātes un neietekmējamības noteikumus;
	8. Eksaminācijas procedūras paredz rezultātu izsekojamību (pieraksti, sertifikācijas protokoli), kas nodrošina, ka katrs vērtējums un sertifikācijas lēmums ir objektīvs. Pretendenta zināšanu līmeni novērtē pēc pareizi atbildēto atbilžu skaita, nosakot, vai eksāmens ir nokārtots, vai nē.
9. Ja pretendents atbilst noteiktajām prasībām un tā kompetence ir novērtēta, kā atbilstoša, LJS SC pieņem lēmumu par būvprakses sertifikāta piešķiršanu, vai darbības sfēras papildināšanu. Lēmumu par pretendenta kompetences novērtēšanu pieņem SC vadītājs, ņemot vērā eksāmena rezultātu un ekspertu atzinumus.
10. Būvprakses sertifikāta darbības periodā sertificētajai personai reglamentētā darbības sfērā un nereglamentētā darbības sfērā, pēc LJS SC pieprasījuma jāsniedz patiesas ziņas par savu profesionālo darbību, kompetences paaugstināšanas pasākumiem, lai nodrošinātu sertificēto personu uzraudzību saskaņā ar LR MK 07.10.2014. not. Nr. 610 un LVS EN ISO/IEC 17024:2012 prasībām.
11. Reglamentētā darbības sfērā sertificēto būvspeciālistu būvprakses uzraudzību veic LJS SC vadītājs un eksperti, pārbaudot BIS reģistrā ievadīto informāciju ikvienam speciālistam vienu reizi 5 (piecos) gados.
12. Nereglamentētajā darbības sfērā sertificēto būvspeciālistu būvprakses uzraudzību veic LJS SC vadītājs un eksperti, pieprasot un pārbaudot LJS SC iesniegto informāciju ikvienam speciālistam vienu reizi 5 (piecos) gados.
13. Sertificēto būvniecības speciālistu darbības pārkāpumus izskata SC atbilstoša pretendentu novērtēšanas komisija, pēc nozīmētā eksperta atzinuma saņemšanas, piedaloties attiecīgajam sertificētajam būvspeciālistam un pieņem atbilstošu pamatotu lēmumu un sniedz atbildi visām iesaistītajām pusēm.
14. LJS SC izskata apelācijas un sūdzības, pieņemot atbilstošus lēmumus. SC lēmumus var apstrīdēt likumdošanā noteiktajā kartībā - lēmumu var apstrīdēt Ekonomikas ministrijā. Ekonomikas ministrijas lēmumu var pārsūdzēt Administratīvā procesa likumā noteiktajā kārtībā.

LJS SC vadītāja pienākumi:

1. Informē Sertifikācijas shēmas komiteju par nepieciešamajām izmaiņām sertifikācijas procedūrās;
2. Izskata ieteikumus Sertifikācijas shēmas aktualizācijai;
3. Izvērtē shēmas komitejas ieteikumus un viedokli;
4. Akceptē, verificē, atjauno būvspeciālistu novērtēšanas, sertificēšanas procedūras, specifikācijas un kritērijus.